b'\n_START_ARTICLE_\nNitrifikacija\n_START_PARAGRAPH_\nNitrifikacija je biolo\xc5\xa1ka oksidacija amonijaka (NH\xe2\x82\x83) s kisikom v du\xc5\xa1ikovo kislino ali nitrate (NO\xe2\x82\x83). Nitrifikacija ima pomembno vlogo pri kro\xc5\xbeenju du\xc5\xa1ika v prsti. Ta proces je odkril ruski mikrobiolog Sergej Vinogradski.\n_START_SECTION_\nMikrobiologija\n_START_PARAGRAPH_\nOksidacija amonijaka v nitrite poteka v dveh stopnjah, s pomo\xc4\x8djo dveh vrst organizmov, nitifikacijskih bakterij in nitrifikacijskih arhej. Le ena vrsta nitrifikacijskih arhej, Nitrosopumilus maritimus, je bila izolirana in prou\xc4\x8devana. Najbolj pogoste nitrifikacijske bakterije v zemlji so vrste Nitrosomonas in Nitrosococcus. \xc4\x8ceprav pri procesu nitrifikacije sodelujejo tako bakterije, kot arheje, so arheje pogostej\xc5\xa1e. To velja za prsti in morsko okolje._NEWLINE_V prvi stopnji bakterije vrste Nitrosomonas povzro\xc4\x8dajo oksidacijo amonijaka v du\xc5\xa1ikasto kislino. V drugi stopnji bakterije vrste Nitrobacter oksidirajo du\xc5\xa1ikasto kislino v du\xc5\xa1ikovo kislino. Amonijak, ki se spro\xc5\xa1\xc4\x8da med razkrajanjem organske snovi, rastline s te\xc5\xbeavo sprejemajo. \xc5\xa0ele po oksidaciji amonijaka v nitrate postane du\xc5\xa1ik dostopen za rastline._NEWLINE_Nasproten proces od nitrifikacije je denitrifikacija._NEWLINE_Nitrifikacijski organizmi so kemoavtotrofni, torej uporabljajo ogljikov dioksid, kot vir ogljika za svojo rast.\n_START_SECTION_\nEkologija\n_START_PARAGRAPH_\nNitrifikacija igra zelo pomembno vlogo pri odstranjevanju du\xc5\xa1ika iz komunalne odpadne vode. Konvencialna odstranitev je nitrifikacija, sledi ji denitrifikacija. Skrivnost tega postopka je v glavnem v prezra\xc4\x8devanju (dovajanje kisika v reaktor) in dodajanje zunanjega vira ogljika (metamola) za dezinfekcijo._NEWLINE_Nitrifikacija se lahko pojavi tudi v vodovodnem sistemu pitne vode. V vodovodnih razdelilnih sistemih kjer kloriranje uporabljajo kot sekundarno razku\xc5\xbeilo lahko prisotni prosti amonjak deluje kot substrat za amonijakove-oksidativne mikroorganizme. Ta reakcija lahko privede do iz\xc4\x8drpavanja razku\xc5\xbeila v vodovodnem sistemu._NEWLINE_V ve\xc4\x8dini \xc5\xbeivljenjskih okoljih delovanje teh mikroorganizmov najdemo skupaj, dajejo nitrat, kot kon\xc4\x8dni produkt. Vendar, je mogo\xc4\x8de oblikovati sistem, kjer nastaneta nitrita (proces Sharon). Proces amonifikacije in nirtifikacije skupaj oblikuje proces mineralizacije, ki se nana\xc5\xa1a na celoten razkroj organskega materiala s spro\xc5\xa1\xc4\x8danjem du\xc5\xa1ikovih spojin. To je razvidno v du\xc5\xa1ikovem ciklu.'